Սպիտակի կենտրոնից գրեթե 3 կմ հեռավորության վրա գտնվող Մուրացանի թաղամասը քաղաքի բարձրադիր գոտում է գտնվում: Այստեղից տեսանելի է Սպիտակի կենտրոնական հատվածը, նորակառույց Սուրբ Հարություն եկեղեցին: Մուրացանի տնակային թաղամասում բնակիչները վերակառուցել են փայտե տնակները՝ ձևափոխել, արտաքինից քարերով պատել տնակի փայտե պատերը` փորձելով երկարացնել տնակների վաղուց սպառված հնգամյա կյանքը: